
Intelligens döntések? MI dönt? A mesterséges intelligencia szerepe a munkaerő kiválasztásában

A kutatás eredményei hozzájárulnak a HRM és az MI alkalmazásának elméleti és gyakorlati diskurzusához, és alapot nyújtanak további kutatások számára a munkaerő-kiválasztási és értékelési eljárások fejlesztésében. Az MI és az emberi intelligencia harmonikus együttműködése a munkaerőpiac jövőjének meghatározó eleme, amelynek révén a szervezetek képessé válhatnak az optimális tehetségek felkutatására és megtartására.
A kutatás célja az volt, hogy mélyebben megérthessem a mesterséges intelligencia (MI) alkalmazásának hatásait a humán erőforrás menedzsment területén, különös tekintettel a munkaerő kiválasztására és értékelésére.A módszertani elemzésen keresztül alaposan áttekintettem a humánerőforrás-menedzsment eszközeit, a jogi szabályozást, valamint az MI alapelveit és alkalmazását. Ezek az elemzések segítettek megérteni az MI alkalmazásának gyakorlati és jogi aspektusait a munkaerő kiválasztásában.
Az MI alkalmazása a munkaerő kiválasztásában és értékelésében sokféle módon megnyilvánulhat. Például az álláskeresők készségeit és tulajdonságait össze lehet vetni a munkalehetőségek elvárásaival, hogy tudományos alapon rangsoroljuk őket. Az MI segítségével kialakított kiválasztási eljárások a legképzettebb jelöltek kiválasztását célozzák meg, miközben csökkentik az emberi hibák lehetőségét és növelik a hatékonyságot.
Szakemberekkel készített interjúk során fontos kérdéseket vetettem fel az MI etikai és jogi vonatkozásaival kapcsolatban. Az MI alkalmazása jelentős kihívások elé állítja a HR szakembereket és az álláskeresőket egyaránt. Az interjúkból kiderült, hogy az MI használatával kapcsolatos kihívások és lehetőségek mind a munkáltatók, mind a jelöltek szempontjából jelentőséggel bírnak.
Következtetésemben javaslatokat fogalmaztam meg a jövőbeli kutatásokra és az MI alkalmazásának fejlesztésére a HR területén. Hangsúlyoztam az MI gyors fejlődésének és a technológiai változások kihívásainak fontosságát, valamint az átláthatóság és az etikai szempontok szerepét az MI alkalmazásában a munkaerő kiválasztásában és értékelésében. Az MI és az emberi intelligencia harmonikus együttműködésének előmozdítása az optimális foglalkoztatottak kiválasztása érdekében kiemelt célom.



